钦定古今图书集成/明伦汇编/家范典/第106卷 > 春秋四传 > 《与徐甥师川》前人
## 钦定古今图书集成/明伦汇编/家范典/第106卷 > 春秋四传 > 《与徐甥师川》前人

师川外甥奉议。别来无一日不奉思。春气暄暖，想侍
奉之馀，必能屏弃人事，尽心于学。前承示谕，自当用
十年之功，养心探道，每咏叹此语，诚能如是，足以追
配古人，刷前人之耻。然学有要道，读书须一言一句
自求己事，方见古人用心处，如此则不虚用功。又欲
进道，须谢去外慕，乃得全功。古人云：“‘纵此欲者丧人’。
善事。”置之一处，无事不辨。读书先净室焚香，令心意
不驰走，则言下会理。少年志气方强时能如此，半古
之人，功必倍之。甥性识颖悟，必能解此，故详悉及之。
夏初或得相见，因《五舅行》，草草。